Lav et referat af nedenstående tekst:

Tekst:
Du skal ikke bade i dele af Limfjorden lige nu. Målinger har nemlig vist, at der er forhøjet værdier af E. coli bakterier og enterokokker. Derfor frarådes badning i Limfjorden. Det fortæller Mike Bunde, der er presseansvarlig hos Vesthimmerlands Kommune. - Det er jo klart, at Limfjorden er vores største trækplaster i forhold til turisterne. Men når de her værdier ligger, som de gør, er vi nødt til at fraråde badning. Det er da ærgerligt, når man er en vandkommune. Grænseværdierne for E. coli er på 250 per 100 milliliter og for enterokokker på 100 per 100 millimeter, men prøver, der er taget i tirsdags, har vist 1000 for enterokokker og 630 for E. coli. Ifølge Lise Buchreitz, der er miljøsagsbehandler og kemiingenør i kommunen handler det i høj grad, om den store skylle, der var over Nordjylland mandag. - Det er nogle tarmbakterier, der stammer fra enten dyr eller mennesker. Vi har ret meget styr på kloakudløb i kommunen, den er eperatkloakeret, så vi formoder ikke, det er spildevand fra mennesker. Bakterierne er særligt farlige for børn og ældre mennesker, fordi deres immunforsvar er dårligt. Der er blevet taget nye prøver her til morgen, og kommunen forventer, at resultaterne ligger klar på søndag. - Og så regner vi med, at vi igen kan anbefale, at man bader i Limfjorden, lyder det fra kemiingenøren. Kommunen understreger, at det alene er en anbefaling, der er tale om. Der er  ikke noget forbud.

Referat:
Der er forhøjet værdier af E. coli bakterier og enterokokker i dele af Limfjorden. Derfor frarådes badning ved visse strande.